— У Мінскай вобласці першыя школьныя бізнес-кампаніі з’явіліся ў 2011 годзе. Тады іх было ўсяго чатыры. Іх колькасць пастаянна расце. У гэтым навучальным годзе кампаній ужо больш за 130, у іх склад уваходзіць звыш 1000 навучэнцаў. Адзначу, што тыя бізнес-кампаніі, з якіх усё пачыналася, існуюць і ў цяперашні час. Найбольш актыўна бізнес-кампаніі развіваюцца ў Мінскім раёне, дзе іх адкрыта 26, Дзяржынскім — 25, Маладзечанскім — 19, Мядзельскім — 15.